pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้ง2/2564
วันพฤหัสบดีที่ 16 ธันวาคม 2564
รองปลัดฯ วรวรรณ เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้ง2/2564
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะอนุกรรมการส่งเสริมอุตสาหกรรม และผู้ประกอบการผลิตภัณฑ์สมุนไพร ครั้ง2/2564
รองปลัดฯ วรวรรณ เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้ง2/2564
วันนี้ (15 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้ง2/2564 โดยที่ประชุมได้แจ้งคําสั่งคณะกรรมการนโยบายสมุนไพรแห่งชาติที่ 1/2564 ลงวันที่ 17 กันยายน 2564 เรื่อง แต่งตั้งคณะอนุกรรมการขับเคลื่อนภารกิจของคณะกรรมการนโยบายสมุนไพรแห่งชาติ และคําสั่งกรมการแพทย์แผนไทยและการแพทย์ทางเลือกที่ 111/2564 ลงวันที่ 21 มกราคม 2564 เรื่อง คําสั่งแต่งตั้งคณะทํางานยกร่างแผนงาน (ยุทธศาสตร์) ด้านผลิตภัณฑ์สมุนไพรแห่งชาติ ฉบับที่ 2 (แผนแม่บทแห่งชาติว่าด้วยการพัฒนาสมุนไพรไทย ฉบับที่ 2 พ.ศ.2566-2570) และสรุปการประชุมคณะกรรมการนโยบายสมุนไพรแห่งชาติ ครั้งที่ 2/2564 และ (ร่าง) แผนปฏิบัติการด้านสมุนไพรแห่งชาติ ฉบับที่ 2 พ.ศ.2565-2570 ทั้งนี้ที่ประชุมได้ร่วมกันพิจารณาโครงการสําคัญของยุทธศาสตร์ที่ 2 เพื่อพัฒนาศักยภาพผู้ประกอบการและอุตสาหกรรมสมุนไพรตลอดห่วงโซ่อุปทาน โดยมีนายภาสกร ชัยรัตน์ รองอธิบดีกรมส่งเสริมอุตสาหกรรม ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบออนไลน์ Zoom Cloud Meetings
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมความพร้อมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจำปี 2565
วันพุธที่ 24 พฤศจิกายน 2564
กระทรวงเกษตรฯ เตรียมความพร้อมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจําปี 2565
กระทรวงเกษตรฯ เตรียมความพร้อมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจําปี 2565
เมื่อวันที่ 23 พ.ย. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ครั้งที่1/2565 ผ่านระบบการประชุมทางไกล (Zoom Application) ณ ห้องประชุมกระทรวงเกษตรและสหกรณ์
สําหรับการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจําปี 2565 กําหนดประเภทดําเนินการคัดเลือก บุคคลทางการเกษตร สถาบันเกษตรกร และสหกรณ์ดีเด่นแห่งชาติ จํานวน 36 สาขา ประกอบด้วย สาขาเกษตรกร/บุคคลดีเด่น 16 สาขา ประเภทสถาบันเกษตรกรดีเด่น 13 ประเภท และสหกรณ์ดีเด่นจะคัดเลือกให้เข้ารับพระราชทานรางวัลฯ จํานวน 7 ประเภทจากประเภทสหกรณ์ทั้งหมด 11 ประเภท ทั้งนี้ ที่ประชุมได้รับทราบความก้าวหน้าการดําเนินงานการตรียมการทํางานและงบประมาณของแต่ละหน่วยงานให้เป็นไปตามมติที่ประชุม ทั้งในเรื่องของเงินรางวัล โล่รางวัล เพื่อให้เป็นเกียรติชื่อเสียงและขวัญกําลังใจแก่ผู้ที่ได้รับการคัดเลือก พร้อมทั้งเห็นชอบปฏิทินการดําเนินงานในปี 2565 ที่กําหนดคัดเลือกในช่วงเดือนมีนาคม 2565 ซึ่งทุกปีจะมีการคัดเลือกเกษตรกร สถาบันเกษตรกรดีเด่น รวมถึงปราชญ์เกษตรของแผ่นดิน เพื่อยกย่องประกาศเกียรติคุณ และเผยแพร่ผลงานให้สาธารณชนทั่วไปได้รู้จักและยึดถือเป็นแบบอย่าง โดยผู้ได้รับการคัดเลือกจะเข้ารับพระราชทานโล่รางวัลในวันพระราชพิธีจรดพระนังคัลแรกนาขวัญ ณ บริเวณมณฑลพิธีท้องสนามหลวง ในวันพืชมงคลประจําปี 2565 ต่อไป
รัฐบาลไทย-ข่าวทำเนียบรัฐบาล-กระทรวงสาธารณสุข ร่วมกับ กระทรวงคมนาคม จัดให้บริการตรวจคัดกรองโควิด 19 ด้วย ATK ให้กับประชาชนทุกคน ฟรี
วันพุธที่ 29 ธันวาคม 2564
กระทรวงสาธารณสุข ร่วมกับ กระทรวงคมนาคม จัดให้บริการตรวจคัดกรองโควิด 19 ด้วย ATK ให้กับประชาชนทุกคน ฟรี
กระทรวงสาธารณสุข ร่วมกับ กระทรวงคมนาคม จัดให้บริการตรวจคัดกรองโควิด 19 ด้วย ATK ให้กับประชาชนทุกคน ฟรี โดยไม่เสียค่าใช้จ่ายใด ๆ ณ สถานีกรุงเทพ (หัวลําโพง)
กระทรวงสาธารณสุข ร่วมกับ กระทรวงคมนาคม จัดให้บริการตรวจคัดกรองโควิด 19 ด้วย ATK ให้กับประชาชนทุกคน ฟรี โดยไม่เสียค่าใช้จ่ายใด ๆ ณ สถานีกรุงเทพ (หัวลําโพง) ระหว่างวันที่ 28 ธันวาคม 2564 - วันที่ 3 มกราคม 2565
Facebook ทีมพีอาร์การรถไฟแห่งประเทศไทย (red arrow right) https://www.facebook.com/129946050353608/posts/5342370835777744/
Twitter SRT OFFICIAL @PR_SRT (red arrow right) https://twitter.com/pr_srt/status/1475822959012892673?s=21
รัฐบาลไทย-ข่าวทำเนียบรัฐบาล-จัดงาน SUBCON Thailand 2021 แบบออนไลน์รับยุคนิวนอร์มอล
วันพฤหัสบดีที่ 2 กันยายน 2564
จัดงาน SUBCON Thailand 2021 แบบออนไลน์รับยุคนิวนอร์มอล
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) ร่วมกับ นายเกียรติศักดิ์ จิระขจรวงศ์ นายกสมาคมส่งเสริมการรับช่วงการผลิตไทย และ นายสรรชาย นุ่มบุญนํา รองกรรมการผู้จัดการ อินฟอร์มา มาร์เก็ตส์ ประเทศไทย
แถลงข่าวจัดงานSUBCONThailand 2021ภายใต้ชื่อ “SUBCON Thailand Virtual Edition” ซึ่งเป็นแพลตฟอร์มออนไลน์เต็มรูปแบบ ที่รวบรวมเทคโนโลยีการผลิตและชิ้นส่วนอุตสาหกรรมจากผู้ผลิตชิ้นส่วนชั้นนําไว้อยู่บนแพลตฟอร์ม อีกทั้งเป็นจุดนัดพบสําคัญสําหรับผู้ซื้อชิ้นส่วนอุตสาหกรรมและผู้ผลิตชิ้นส่วนในการเชื่อมโยงทางธุรกิจ โดยจะจัดขึ้นระหว่างวันที่20 – 27กันยายน2564
รัฐบาลไทย-ข่าวทำเนียบรัฐบาล-รมว.สุชาติ มอบที่ปรึกษา ลุยพระราม 9 ตรวจเยี่ยมการฉีดวัคซีนผู้ประกันตน ม.33
วันศุกร์ที่ 13 สิงหาคม 2564
รมว.สุชาติ มอบที่ปรึกษา ลุยพระราม 9 ตรวจเยี่ยมการฉีดวัคซีนผู้ประกันตน ม.33
รมว.สุชาติ มอบที่ปรึกษา ลุยพระราม 9 ตรวจเยี่ยมการฉีดวัคซีนผู้ประกันตน ม.33
เมื่อวันที่13สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการการกระทรวงแรงงานพร้อมด้วยนายประทีปทรงลํายอง ผู้ตรวจราชการกระทรวงแรงงานในฐานะโฆษกกระทรวงแรงงานและนางสาวบุปผาเรืองสุดผู้ตรวจราชการกระทรวงแรงงานลงพื้นที่ตรวจเยี่ยมการให้บริการฉีดวัคซีนโควิด-19สําหรับผู้ประกันตนในพื้นที่กรุงเทพมหานครณศูนย์ฉีดวัคซีนห้างเซ็นทรัลพระราม9และห้างโชว์ดีซีซึ่งอยู่ในความดูแลของสํานักงานประกันสังคมกรุงเทพมหานครเขตพื้นที่3มีศักยภาพการฉีดวันละ1,500คนต่อแห่งมีทีมแพทย์พยาบาลเภสัชกรจากโรงพยาบาลเปาโลโชคชัย 4และโรงพยาบาลวิชัยเวชอินเตอร์เนชั่นแนลเป็นผู้ดําเนินการโดยนางธิวัลรัตน์กล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรมว.กลาโหม และท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสํานักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสํานักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการในเบื้องต้นได้กําหนดจัดการฉีดวัคซีนให้กับผู้ประกันตนมาตรา33ในพื้นที่กรุงเทพมหานครสําหรับศูนย์ฉีดวัคซีนแห่งนี้เริ่มเปิดให้บริการตั้งแต่วันที่22ก.ค. 64 - 13ส.ค. 64เป้าหมายฉีดวันละ1,500คนต่อแห่งฉีดให้ผู้ประกันตนที่ลงทะเบียนผ่านระบบe – serviceทั้งนี้ยอดรวมตั้งแต่วันที่22ก.ค. 64 - 13ส.ค. 64ได้ฉีดไปแล้ว21,555คนโดยทั้ง2ศูนย์จะเริ่มฉีดเข็มที่2ให้แก่ผู้ประกันตนในวันที่16 - 27ส.ค. 64
“ในวันนี้รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่จุดบริการฉีดโควิด-19สําหรับผู้ประกันตนมาตรา33ศูนย์ฉีดวัคซีนห้างเซ็นทรัลพระราม9และห้างโชว์ดีซีซึ่ง2ที่นี้มีศักยภาพการฉีด1,500คนต่อวันต่อแห่งเพื่อตรวจเยี่ยมการให้บริการฉีดวัคซีนรวมทั้งให้กําลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
13สิงหาคม2564
รัฐบาลไทย-ข่าวทำเนียบรัฐบาล-คิกออฟ โครงการพัฒนาเกษตรแม่นยำสู่ธุรกิจเกษตรอุตสาหกรรม พร้อมขับเคลื่อนระยะที่ 1 สู่ระยะที่ 2
วันพุธที่ 29 กันยายน 2564
คิกออฟ โครงการพัฒนาเกษตรแม่นยําสู่ธุรกิจเกษตรอุตสาหกรรม พร้อมขับเคลื่อนระยะที่ 1 สู่ระยะที่ 2
คิกออฟ โครงการพัฒนาเกษตรแม่นยําสู่ธุรกิจเกษตรอุตสาหกรรม พร้อมขับเคลื่อนระยะที่ 1 สู่ระยะที่ 2 ตั้งเป้า 2 ล้านไร่ ภายในปี 66
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังเปิดตัวโครงการพัฒนาเกษตรแม่นยําสู่ธุรกิจเกษตรอุตสาหกรรมว่าได้มอบหมายให้ทุกหน่วยงานในสังกัดกระทรวงเกษตรและสหกรณ์ร่วมกับสภาอุตสาหกรรมแห่งประเทศไทยยกระดับการบริหารจัดการสินค้าเกษตรและสร้างความเชื่อมโยงของเครือข่ายการผลิตการตลาดและโลจิสติกส์สินค้าเกษตรระหว่างเกษตรกรกับผู้ประกอบการอุตสาหกรรมภายใต้นโยบาย“ตลาดนําการผลิต”โดยกระทรวงเกษตรและสหกรณ์และสภาอุตสาหกรรมแห่งประเทศไทยร่วมขับเคลื่อน“โครงการพัฒนาเกษตรแม่นยําสู่ธุรกิจเกษตรอุตสาหกรรม” (จากระยะที่1สู่ระยะที่2)พื้นที่เป้าหมาย2ล้านไร่ในปี2566ครอบคลุมกลุ่มอุตสาหกรรมที่มีสินค้าเกษตรเป็นวัตถุดิบป้อนเข้าสู่โรงงานรับซื้อผ่านกลไกคณะทํางานจัดทําแนวทางการส่งเสริมการใช้ปัจจัยการผลิตและการปลูกพืชที่เหมาะสมกับศักยภาพของพื้นที่ซึ่งโครงการฯดังกล่าวมีวัตถุประสงค์เพื่อพัฒนาและสนับสนุนให้เกษตรกรเกิดการรวมกลุ่มเป็นแปลงใหญ่และบริหารจัดการแผนการผลิตสินค้าร่วมกับอุตสาหกรรมเป้าหมายโดยมีตลาดอุตสาหกรรมรับซื้อผลผลิตที่แน่นอนกําหนดระยะเวลาดําเนินงาน3ปี(ปี2564 –2566)
สําหรับการดําเนินโครงการฯระยะที่1มีสินค้าเกษตรเป้าหมาย5ชนิดได้แก่ยางพาราปาล์มน้ํามันอ้อยโรงงานข้าวโพดหวานและมะเขือเทศพื้นที่รวม298,084ไร่เกษตรกร25,286รายครอบคลุมพื้นที่เป้าหมาย32จังหวัดและมีโรงงานอุตสาหกรรมรับซื้อผลผลิตรวม7บริษัทโดยเกษตรกรและโรงงานอุตสาหกรรมรับซื้อร่วมกันจัดทําแผนปฏิบัติงาน(Action Plan)ด้านการผลิตและการตลาดที่ชัดเจนซึ่งจะระบุถึงพื้นที่เป้าหมายเกษตรกรเป้าหมายคุณลักษณะ(SPEC)ผลผลิตที่โรงงานต้องการราคาตามชั้นคุณภาพของผลผลิตรวมถึงปริมาณและช่วงเวลาการรับซื้อที่มีความสมบูรณ์เป็นข้อตกลงร่วมกันป้องกันการเอารัดเอาเปรียบซึ่งได้เห็นชอบแผนการขับเคลื่อนโครงการฯระยะที่1แล้วเมื่อวันที่24พฤษภาคม2564ที่ผ่านมา
ในส่วนของการขับเคลื่อนโครงการฯกระทรวงเกษตรฯโดยสํานักงานเศรษฐกิจการเกษตร(สศก.)ในฐานะหน่วยงานประสานการขับเคลื่อนการดําเนินงานเชิงนโยบายสู่การปฏิบัติในระดับพื้นที่ได้มีการชี้แจงเพื่อทําความเข้าใจและสร้างการรับรู้ในการขับเคลื่อนโครงการฯระยะที่1ให้กับหน่วยงานระดับจังหวัดที่เป็นจังหวัดเป้าหมายเรียบร้อยแล้วซึ่งขณะนี้หน่วยงานในจังหวัดเป้าหมายรับนโยบายและเร่งขับเคลื่อนงานในระดับพื้นที่ได้เร่งประชุมหารือร่วมกับโรงงานรับซื้อผลผลิตและประชาสัมพันธ์โครงการฯให้กับเกษตรกรแปลงใหญ่ในพื้นที่เข้าร่วมโครงการฯรวมทั้งเชิญชวนให้เกษตรกรเครือข่ายของโรงงานรับซื้อผลผลิตจัดตั้งกลุ่มเกษตรกรแปลงใหญ่และเข้าร่วมโครงการฯเพื่อให้ทันก่อนฤดูการเพาะปลูกส่วนการดําเนินโครงการฯในระยะที่2ได้มีการประชุมเพื่อกําหนดพื้นที่และสินค้าเป้าหมายในเบื้องต้นมีสินค้าเกษตรเป้าหมาย10ชนิดพื้นที่รวม1,762,684.14ไร่เกษตรกร134,310รายครอบคลุมพื้นที่เป้าหมาย42จังหวัดและมีโรงงานอุตสาหกรรมรับซื้อผลผลิตรวม16บริษัท
“การเปิดตัวโครงการฯในวันนี้ถือเป็นจุดเริ่มต้นอันดีของความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทยที่จะขับเคลื่อนโครงการฯร่วมกันโดยเน้นอุตสาหกรรมเกษตรรับซื้อเกษตรกรผลิตรัฐสนับสนุนเพื่อขยายผลให้บรรลุวัตถุประสงค์โครงการฯ2ล้านไร่ภายในปี2566”ดร.เฉลิมชัยกล่าว
รัฐบาลไทย-ข่าวทำเนียบรัฐบาล-ปลัด วธ. ให้สัมภาษณ์ในรายการบ่ายนี้มีคำตอบ (รายการสด) ประเด็นมาตรการเยียวยา - ชุมชนผู้ประกอบการด้านวัฒนธรรมที่ได้รับผลกระทบจากโควิด-๑๙
วันพฤหัสบดีที่ 17 มิถุนายน 2564
ปลัด วธ. ให้สัมภาษณ์ในรายการบ่ายนี้มีคําตอบ (รายการสด) ประเด็นมาตรการเยียวยา - ชุมชนผู้ประกอบการด้านวัฒนธรรมที่ได้รับผลกระทบจากโควิด-๑๙
สัมภาษณ์ในรายการบ่ายนี้มีคําตอบ (รายการสด) ประเด็นมาตรการเยียวยา - ชุมชนผู้ประกอบการด้านวัฒนธรรมที่ได้รับผลกระทบจากโควิด-๑๙
วันที่ ๑๖ มิถุนายน ๒๕๖๔ เวลา ๑๓.๑๐ น. นางยุพา ทวีวัฒนะกิจบวร ปลัดกระทรวงวัฒนธรรม ให้สัมภาษณ์ในรายการบ่ายนี้มีคําตอบ (รายการสด) ประเด็นมาตรการเยียวยา - ชุมชนผู้ประกอบการด้านวัฒนธรรมที่ได้รับผลกระทบจากโควิด-๑๙ โดยมีเจ้าหน้าที่ที่เกี่ยวข้องเข้าร่วม ณ ห้องส่ง ๒ อาคารออกอากาศ สถานีโทรทัศน์ ช่อง ๙ MCOT HD
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2565
วันพฤหัสบดีที่ 28 กรกฎาคม 2565
นายกรัฐมนตรีและภริยา เป็นประธานพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2565
นายกรัฐมนตรีและภริยา เป็นประธานพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2565
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (28 กรกฎาคม 2565) เวลา 07.00 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2565 โดยมีคณะองคมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญและภริยา คณะรัฐมนตรีและคู่สมรส เลขาธิการนายกรัฐมนตรี และหน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ/ผู้บัญชาการตํารวจแห่งชาติพร้อมภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร ร่วมพิธีทําบุญตักบาตรในครั้งนี้ด้วย
เมื่อนายกรัฐมนตรีและภริยาเดินทางถึงบริเวณท้องสนามหลวง สมเด็จพระราชาคณะ พระราชาคณะ จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย ถวายธูปเทียนแพหน้าพระบรมฉายาลักษณ์พระบาทสมเด็จพระเจ้าอยู่หัว เจ้าหน้าที่อาราธนาศีล สมเด็จพระราชาคณะ พระราชาคณะ จํานวน 10 รูป ให้ศีล พระสงฆ์สวดพระพุทธมนต์ จากนั้น นายกรัฐมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญ และส่วนราชการในพระองค์ ถวายเครื่องไทยธรรมแด่พระสงฆ์ จํานวน 10 รูป นายกรัฐมนตรีถวายผ้าไตร จํานวน 10 ไตร นายกรัฐมนตรีกรวดน้ํารับพร กราบลาพระรัตนตรัย และถวายความเคารพหน้าพระบรมฉายาลักษณ์พระบาทสมเด็จเจ้าอยู่หัว
จากนั้น นายกรัฐมนตรีและภริยา นําผู้ร่วมพิธีร่วมตักบาตรพระสงฆ์ จํานวน 171 รูป เป็นอันเสร็จพิธี
รัฐบาลไทย-ข่าวทำเนียบรัฐบาล-“อนุทิน” รับมอบเวชภัณฑ์และอุปกรณ์รักษาข้อเข่าเสื่อมโดยไม่ต้องผ่าตัด
วันจันทร์ที่ 31 มกราคม 2565
“อนุทิน” รับมอบเวชภัณฑ์และอุปกรณ์รักษาข้อเข่าเสื่อมโดยไม่ต้องผ่าตัด
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์และอุปกรณ์ในการรักษาข้อเข่าเสื่อมโดยไม่ต้องผ่าตัด ด้วยเทคโนโลยีชีวภาพเกล็ดเลือดเข้มข้น มอบให้แก่โรงพยาบาลสงฆ์และโรงพยาบาลในสังกัดกระทรวงสาธารณสุข 20 แห่ง
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์และอุปกรณ์ในการรักษาข้อเข่าเสื่อมโดยไม่ต้องผ่าตัด ด้วยเทคโนโลยีชีวภาพเกล็ดเลือดเข้มข้น มอบให้แก่โรงพยาบาลสงฆ์และโรงพยาบาลในสังกัดกระทรวงสาธารณสุข 20 แห่ง พร้อมจัดฝึกอบรมเชิงปฏิบัติการสําหรับแพทย์ เพื่อขยายขีดความสามารถในการใช้นวัตกรรมการรักษาข้อเข่าเสื่อมไปยังต่างจังหวัด
วันนี้ (31 มกราคม 2565) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบเวชภัณฑ์และอุปกรณ์ทางการแพทย์ในโครงการรักษาข้อเข่าเสื่อมที่ไม่ต้องผ่าตัด โดยการใช้เทคโนโลยีชีวภาพเกล็ดเลือดเข้มข้น (Platelet Rich Growth Factors) โดย นายกูรดิสถ์ จันทร์ศรีชวาลา สมาชิกวุฒิสภา/ประธานคณะนักศึกษาวิทยาลัยป้องกันราชอาณาจักร รุ่น 57 และคณะกรรมการนักศึกษาวิทยาลัยป้องกันราชอาณาจักร รุ่น 57 มอบระบบการเตรียมเกล็ดเลือดคุณภาพ ประกอบด้วยเครื่องเตรียมเกล็ดเลือดคุณภาพ 1 เครื่อง และชุดเตรียม 100 ชุด มูลค่า 600,000 บาท เพื่อมอบให้โรงพยาบาลสงฆ์ และพลตํารวจโท นายแพทย์ธนา ธุระเจน นายแพทย์ (สบ 8) โรงพยาบาลตํารวจ และผู้บริหารโครงการฯ พร้อมคณะ มอบชุดเตรียมเกล็ดเลือดคุณภาพ จํานวน 1,000 ชุด มูลค่า 3,000,000 บาท เพื่อมอบให้โรงพยาบาลสังกัดกระทรวงสาธารณสุข 20 แห่ง
นายอนุทินกล่าวว่า เวชภัณฑ์ที่ได้รับในวันนี้มีประโยชน์อย่างมากในการรักษาพระสงฆ์ที่อาพาธและประชาชนที่ป่วยด้วยโรคข้อเข่าเสื่อม ถือเป็นนวัตกรรมการรักษาที่ทันสมัย ใช้เทคโนโลยีเข้ามาช่วย ทําให้ไม่ต้องผ่าตัด ช่วยประหยัดค่าใช้จ่าย ลดระยะเวลาการรักษาและมีความปลอดภัย ซึ่งโครงการนี้ยังได้จัดฝึกอบรมเชิงปฏิบัติการให้กับแพทย์ออร์โธปิดิกส์เพื่อเพิ่มศักยภาพและขยายขีดความสามารถในการใช้นวัตกรรมการรักษาข้อเข่าเสื่อมไปยังจังหวัดต่างๆ อาทิ รพ.สงฆ์ รพ.พระนครศรีอยุธยา รพ.พิจิตร รพ.ระยอง รพ.ขอนแก่นรพ.หาดใหญ่ เป็นต้น ช่วยให้ผู้ป่วยในต่างจังหวัดสามารถเข้าถึงนวัตกรรมการรักษาได้อย่างทั่วถึง ทั้งนี้ หากโครงการฯ ประสบผลสําเร็จก็จะขยายผลให้ครอบคลุมผู้ป่วยทุกสิทธิการรักษาต่อไป
************************************ 31 มกราคม 2565
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการปฏิบัติงาน ก่อสร้างโครงการรถไฟฟ้าสายสีเหลือง ช่วงลาดพร้าว - สำโรง
วันอังคารที่ 25 มกราคม 2565
รฟม. ลงพื้นที่ตรวจการปฏิบัติงาน ก่อสร้างโครงการรถไฟฟ้าสายสีเหลือง ช่วงลาดพร้าว - สําโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยสํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ลงพื้นที่ตรวจสอบความปลอดภัยในการปฏิบัติงานก่อสร้างโครงการรถไฟฟ้า สายสีเหลือง ช่วงลาดพร้าว - สําโรง ช่วงเวลากลางคืน บริเวณสถานีลาดพร้าว และตลอดแนวการก่อสร้างโครงการฯ บนถนนลาดพร้าว
โดยได้ตรวจสอบแผงผ้าใบแบริเออร์ ไฟส่องสว่าง ไฟสัญญาณเตือน รวมถึงป้ายเตือนต่างๆ ให้ชัดเจนและพร้อมใช้งานตลอดเวลา โดยกําชับเจ้าหน้าที่ผู้เกี่ยวข้อง หากมีการชํารุดให้เร่งดําเนินการแก้ไขโดยเร็ว และเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานให้ปฏิบัติตามมาตรฐานความปลอดภัยที่กฎหมายกําหนดอย่างเคร่งครัด ตามนโยบาย “การก่อสร้างปลอดภัย 100%” เพื่อป้องกันไม่ให้เกิดเหตุอันไม่พึงประสงค์ทั้งบุคลากรของโครงการฯ และผู้ที่สัญจรบนถนนสาธารณะ และเพื่อดําเนินงานก่อสร้างโครงการมีความปลอดภัยแก่ประชาชนมากที่สุด สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident พร้อมทั้งได้เน้นย้ําให้เจ้าหน้าที่ปฏิบัติตามมาตร การป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข สามารถติดตามข้อมูลโครงการฯ ได้ที่เว็บไซต์ www.mrta-yellowline.com และไลน์ : @mrtyellowline
รัฐบาลไทย-ข่าวทำเนียบรัฐบาล-‘โฆษกแรงงาน’อำนวยความสะดวกคนงานยูเครนยื่นร้องค่าจ้างค้างจ่าย
วันพฤหัสบดีที่ 10 มีนาคม 2565
‘โฆษกแรงงาน’อํานวยความสะดวกคนงานยูเครนยื่นร้องค่าจ้างค้างจ่าย
..
นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยว่า ในวันนี้ (10 มี.ค.65)ได้มีแรงงานไทยที่อพยพกลับจากยูเครนกลุ่มหนึ่งเดินทางมายังกระทรวงแรงงาน เพื่อติดต่อขอรับความช่วยเหลือกรณีค่าจ้างค้างจ่าย ซึ่งในเรื่องนี้นายสุชาติ ชมกลิ่น รัฐมนตรีว่าการกระทรวงแรงงาน ได้มีความห่วงใยและกําชับให้ดูแลอํานวยความสะดวกแก่แรงงานทุกคนเป็นอย่างดี ดิฉันจึงได้ประสานให้เจ้าหน้าที่สํานักประสานความร่วมมือระหว่างประเทศได้มาดูแลอํานวยความสะดวกในการกรอกเอกสาร รับยื่นคําร้อง พร้อมทั้งรวบรวมเอกสารหลักฐานต่าง ๆ เนื่องจากกระทรวงแรงงานไม่มีสํานักงานแรงงานในประเทศยูเครน จึงต้องส่งให้กระทรวงการต่างประเทศช่วยดําเนินการต่อ
นางเธียรรัตน์ กล่าวต่อว่า ในส่วนของแรงงานไทยรายใดที่ได้ผ่านการกักตัวจนครบกําหนดตามมาตรการสาธารณสุขและกลับไปยังภูมิลําเนาแล้ว และยังมีค่าจ้างค้างจ่ายกับนายจ้าง และต้องการขอรับความช่วยเหลือ โดยนายบุญชอบ สุทธมนัสวงษ์ ปลัดกระทรวงแรงงาน ได้สั่งการไปยังสํานักงานแรงงานจังหวัดอํานวยความสะดวกแก่แรงงาน ทั้งนี้ หากแรงงานรายใดมีภูมิลําเนาในต่างจังหวัดสามารถยื่นคําร้องขอรับความช่วยเหลือได้ที่สํานักงานแรงงานจังหวัดในพื้นที่ ส่วนผู้ที่อาศัยอยู่ในกรุงเทพมหานคร สามารถยื่นได้ที่สํานักประสานความร่วมมือระหว่างประเทศ ชั้น 12 อาคารกระทรวงแรงงาน ถนนมิตรไมตรี ดินแดง กรุงเทพฯ โทร.022321242 ภายในวันและเวลาราชการ
สําหรับเอกสารหลักฐานที่ใช้ มีดังนี้ สําเนาสัญญาจ้าง ชื่อและที่อยู่ของนายจ้าง เอกสารหลักฐานการทํางานกับนายจ้าง/บริษัท สําเนาสมุดบัญชีธนาคารที่ใช้รับเงินเดือน หรือสลิปเงินเดือนย้อนหลัง 4 เดือนสุดท้าย หรือหลักฐานการลงเวลางาน พร้อมหลักฐานการได้รับเงินจากนายจ้างไม่ครบ สําเนาบัตรประจําตัวประชาชน สําเนาหนังสือเดินทางที่ใช้ไปทํางานในประเทศดังกล่าว หน้าที่มีรูปถ่าย สําเนาหนังสือเดินทาง ใช้ไปทํางานในประเทศดังกล่าว หน้าที่มีวีซ่าทํางาน เพื่อกระทรวงแรงงานจะได้อํานวยความสะดวกในการรับยื่นคําร้องและรวบรวมเอกสารหลักฐานต่าง ๆ ส่งให้กระทรวงการต่างประเทศ ดําเนินการในส่วนที่เกี่ยวข้องตามขั้นตอนต่อไป
รัฐบาลไทย-ข่าวทำเนียบรัฐบาล-บริษัท ขนส่ง จำกัด แจ้งปรับตารางการเดินรถเส้นทางภาคอีสานเพิ่มเติม
วันพุธที่ 14 กรกฎาคม 2564
บริษัท ขนส่ง จํากัด แจ้งปรับตารางการเดินรถเส้นทางภาคอีสานเพิ่มเติม
เหลือ 5 เส้นทาง ในวันที่ 13 - 25 กรกฎาคม 2564
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า เพื่อให้การบริการรถโดยสารสาธารณะของ บขส. สอดคล้องกับมติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ที่เห็นชอบมาตรการควบคุมการแพร่ระบาดของโรคติดเชื้อไวรัส COVID-19 โดยขอความร่วมมือประชาชนในพื้นที่กรุงเทพฯ และปริมณฑล งดเดินทางออกนอกเคหะสถานตั้งแต่เวลา 21.00 - 04.00 น. และให้ระบบขนส่งสาธารณะหยุดให้บริการ ตั้งแต่เวลา 21.00 - 04.00 น. นั้น บขส. ได้ปรับตารางเดินรถเพิ่มเติม ในวันที่ 13 - 25 กรกฎาคม 2564 ดังนี้
1. เส้นทางภาคตะวันออกเฉียงเหนือและภาคตะวันออก จากเดิมเปิดให้บริการ 10 เส้นทาง ปรับลดลงเหลือ 5 เส้นทาง คือ กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - สังขะ - ขุขันธ์ - กันทรลักษณ์ - เดชอุดม - อุบลราชธานี กรุงเทพฯ - รัตนบุรี ให้บริการวันละ 1 เที่ยววิ่ง (ไป - กลับ)
2. เส้นทางภาคเหนือ ให้บริการเดินรถ 3 เส้นทาง คือ กรุงเทพฯ - คลองลาน กรุงเทพฯ - หล่มเก่า กรุงเทพ - อุตรดิตถ์ วันละ 1 เที่ยววิ่ง (ไป - กลับ)
3. เส้นทางภาคใต้ หยุดให้บริการเดินรถทุกเส้นทาง
สําหรับผู้โดยสาร บขส. ที่จองตั๋วล่วงหน้าเดินทางระหว่างวันที่ 13 - 25 กรกฎาคม 2564 สามารถติดต่อขอเลื่อนการเดินทาง หรือคืนตั๋วได้เต็มราคา โดยไม่หักค่าธรรมเนียม ได้ที่ช่องจําหน่ายตั๋วของ บขส. ก่อนเวลารถออก ไม่น้อยกว่า 3 ชั่วโมง ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ก่อนเวลารถออกไม่น้อยกว่า 3 ชั่วโมง ทั้งนี้เงื่อนไขเป็นไปตามที่บริษัทกําหนด สอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง หรือติดต่อช่องขายตั๋วของ บขส. ทั่วประเทศ ทั้งนี้ในการเดินทางข้ามจังหวัด ขอให้ผู้ใช้บริการตรวจสอบประกาศ/คําสั่งจังหวัด มาตรการเข้า - ออกจังหวัด ข้อมูลสถานการณ์ปัจจุบันจากเว็บไซต์ของ ศบค. หรือของจังหวัด ก่อนการเดินทางด้วย และขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้สามารถกรอกข้อมูลตามแบบฟอร์มที่กรมการขนส่งทางบกกําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยงขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
รัฐบาลไทย-ข่าวทำเนียบรัฐบาล-Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
วันพุธที่ 22 มิถุนายน 2565
Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
เมื่อวันที่ 21 มิถุนายน 2565 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า เมื่อวันที่ 21 มิถุนายน 2565 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยมีรายละเอียด ดังนี้
1) ภาคการคลังสาธารณะ (Public Finance) มีความเข้มแข็งเป็นผลจากการบริหารจัดการทางการคลังอย่างรอบคอบ โดยมีกรอบนโยบายเศรษฐกิจมหภาคที่แข็งแกร่ง โดย Fitch คาดว่า ปี 2565 ประเทศไทยจะขาดดุลงบประมาณลดลง เนื่องจากมีการจัดเก็บรายได้ที่มีประสิทธิภาพ และมีมาตรการทางเศรษฐกิจเพื่อบรรเทาผลกระทบจากการระบาดของ COVID-19 ที่ผ่อนคลายขึ้น สําหรับสัดส่วนหนี้ภาครัฐบาล (General Government Debt) ต่อ GDP ของประเทศไทยปี 2565 คาดว่า จะเพิ่มขึ้นอยู่ที่ร้อยละ 55.4 ต่อ GDP ซึ่งอยู่ในระดับค่ากลางเดียวกับกลุ่มประเทศที่มีอันดับความน่าเชื่อถือในระดับเดียวกัน (Peers) โดยจะสูงขึ้นเป็นร้อยละ 56.6 ต่อ GDP ในปี 2569 อย่างไรก็ดี รัฐบาลไทยจะสามารถบริหารจัดการความเสี่ยงหนี้สาธารณะที่เพิ่มขึ้นได้เป็นอย่างดี เนื่องจากมีแนวทางการบริหารจัดการทางการคลังอย่างรอบคอบและมีหนี้สาธารณะส่วนใหญ่เป็นสกุลเงินบาท ประกอบกับมีตลาดทุนในประเทศที่มั่นคง
นอกจากนี้ Fitch คาดว่า เศรษฐกิจของประเทศไทยจะขยายตัวที่ร้อยละ 4.5 เนื่องจากการฟื้นตัวของอุปสงค์ในประเทศและการกลับมาของนักท่องเที่ยว ซึ่งคาดว่าจะเพิ่มขึ้นจาก 6.5 ล้านคนในปี 2565 เป็น 22 ล้านคนในปี 2566
2) ภาคการเงินต่างประเทศ (External Finance) ยังคงมีความแข็งแกร่ง โดยมีทุนสํารองระหว่างประเทศอยู่ในระดับสูงที่เพียงพอสําหรับใช้จ่ายถึง 7.8 เดือน ซึ่งอยู่ในระดับสูงเมื่อเทียบกับค่ากลางของกลุ่มประเทศที่มีอันดับความน่าเชื่อถือในระดับเดียวกับ (BBB Peers) ที่ 5.6 เดือน ทั้งนี้ Fitch คาดว่า ปี 2565 ดุลบัญชีเดินสะพัดของประเทศไทยจะขาดดุลร้อยละ 1.8 ต่อ GDP ซึ่งลดลงจากร้อยละ 2.1 ต่อ GDP ในปี 2564 และจะกลับมาเกินดุลที่ร้อยละ 1.0 ต่อ GDP และร้อยละ 2.8 ต่อ GDP ในปี 2566 และปี 2567 ตามลําดับ จากภาคการท่องเที่ยวที่จะฟื้นตัวมากยิ่งขึ้น
ประเด็นที่ Fitch ให้ความสนใจและจะติดตามอย่างใกล้ชิด คือ แรงกดดันจากการเพิ่มขึ้นของอัตราเงินเฟ้อ สัดส่วนหนี้ภาคครัวเรือนต่อ GDP สัดส่วนประชากรผู้สูงอายุ และความไม่แน่นอนทางการเมือง ซึ่งอาจส่งผลต่อประสิทธิภาพการดําเนินงานของภาครัฐและการเติบโตทางเศรษฐกิจและสังคมของประเทศในระยะปานกลาง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม ผลงาน สวทช. คิดค้นชุดตรวจ ATK ขอบคุณทุกภาคส่วนที่ร่วมกันแก้ไขปัญหาประเทศ
วันพฤหัสบดีที่ 3 กุมภาพันธ์ 2565
โฆษกรัฐบาลเผย นายกฯ ชื่นชม ผลงาน สวทช. คิดค้นชุดตรวจ ATK ขอบคุณทุกภาคส่วนที่ร่วมกันแก้ไขปัญหาประเทศ
โฆษกรัฐบาลเผย นายกฯ ชื่นชม ผลงาน สวทช. คิดค้นชุดตรวจ ATK ขอบคุณทุกภาคส่วนที่ร่วมกันแก้ไขปัญหาประเทศ
วันที่ 3 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยต่อกรณีที่ สํานักงานพัฒนาวิทยาศาสตร์และเทคโนโลยีแห่งชาติ (สวทช.) ได้คิดค้น ชุดตรวจ ATK “NanoCOVID-19” ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ ชื่นชมความสําเร็จของ สวทช. และขอบคุณทุกหน่วยงานที่เกี่ยวข้อง ที่ช่วยกันใช้ความสามารถร่วมกันพัฒนาแก้ไขปัญหาในประเทศ
ชุดตรวจ NanoCOVID-19 Antigen Rapid Test ที่ สวทช. คิดค้นนี้ นําฐานความรู้จากชุดตรวจคัดกรองไวรัสไข้หวัดใหญ่มาต่อยอดร่วมกับวัสดุตอบสนองทางด้านนาโนเทคโนโลยีและระบบเซ็นเซอร์ และได้สร้างเป็นนวัตกรรมใหม่สําหรับชุดตรวจใน 2 รูปแบบ ได้แก่ ATK Professional Use สําหรับบุคลากรทางการแพทย์ และ ATK Home Use สําหรับประชาชนทั่วไป
โดยปัญหาจากสถานการณ์โควิด-19 ส่งผลให้ทั่วโลกมีความต้องการใช้ชุดตรวจ ATK ตามมาตรการทางสาธารณสุข ทั้งนี้ เพื่อแยกผู้ติดเชื้อเบื้องต้น จํากัดการแพร่ระบาดของโรค ลดการทํางานของเจ้าหน้าที่บุคลากรทางการแพทย์ในระบบสาธารณสุข ซึ่งทําให้ไทยต้องนําเข้าชุดตรวจ ATK จากต่างประเทศ โดยรัฐบาลก็แก้ปัญหา ราคา และจํานวน ของชุดตรวจมาโดยตลอด ทั้งนี้ เชื่อมั่นว่าประเทศไทยเต็มไปด้วยบุคลากรที่มีความรู้ความสามารถ การคิดค้นชุดตรวจ ATK ได้ในวันนี้ จะสามารถต่อยอดองค์ความรู้ทําให้สามารถส่งออกชุดตรวจ ATK ไปยังตลาดโลกได้ในที่สุด
ทั้งนี้ รัฐบาลพร้อมสนับสนุนงานวิจัย การพัฒนาด้านนวัตกรรม เพื่อช่วยให้อุตสาหกรรมทางการแพทย์เติบโต และต่อยอดในเชิงพาณิชย์ โดยเฉพาะอย่างยิ่ง งานวิจัยที่สอดคล้องกับโมเดลเศรษฐกิจสู่การพัฒนาที่ยั่งยืน (Bio-Circular-Green Economy) และนโยบายการผลักดันประเทศเป็นศูนย์กลางการแพทย์โลก (Medical Hub) ตามยุทธศาสตร์ขับเคลื่อนเศรษฐกิจใหม่ที่รัฐบาลให้ความสําคัญ เพื่อเป็นโอกาสในการพัฒนาเศรษฐกิจเพื่ออนาคตต่อไป
นายธนกร กล่าวว่า ประเทศไทยมีทรัพยากรมนุษย์ที่มีความสามารถเป็นที่ยอมรับในเวทีโลก รวมทั้งคนไทยทุกคนมีจิตใจอยากเห็นประเทศชาติพัฒนา จึงพร้อมที่จะร่วมมือกับรัฐบาลแก้ไขปัญหาของประเทศ ซึ่งเชื่อมั่นว่าทุกปัญหาที่คนไทยร่วมมือกันจะแก้ไขได้ อย่างเช่น ปัญหาเรื่องสถานการณ์โควิด -19 ประเทศไทยไม่ได้อยู่ในสถานการณ์ที่แย่นักเมื่อเทียบกับหลาย ๆ ประเทศ ซึ่งเป็นเหตุจากความตั้งใจทํางานของนายกรัฐมนตรี ที่สั่งการ ประเมินสถานการณ์ ปรับเปลี่ยนการทํางานอย่างต่อเนื่อง และครอบคลุมรอบด้าน รวมทั้ง ความร่วมมือจากทุกหน่วยงานทั้งภาครัฐ เอกชน รวมทั้งความร่วมมือของประชาชนทุกคน จึงทําให้ไทยได้รับการยอมรับในการแก้ไขปัญหาจัดการปัญหาโควิด-19 จากทั่วโลก
อย่างไรก็ตาม ตนอยากฝากถึงประชาชนเมื่อมีการใช้ชุดตรวจ ATK จํานวนมากจึงเป็นปัญหาเรื่องการจัดการขยะชุดตรวจ หน้ากากอนามัย หน้ากากผ้า จึงขอให้ประชาชนช่วยกันแยกขยะ โดยฉีดพ่นแอลกอฮอล์ก่อนแยกทิ้งในถุงขยะ โดยระบุหน้าถุงว่าเป็นขยะติดเชื้อ ก็จะเป็นการช่วยดูแลเจ้าหน้าที่ที่รับผิดชอบการจัดการขยะ และเพื่อรักษาสุขอนามัยที่ดี
รัฐบาลไทย-ข่าวทำเนียบรัฐบาล-ยะลาชุบชีวิต “ต้าสวุ่ยต้อ” จากอุโมงค์หลบภัย สู่แหล่งท่องเที่ยวแห่งใหม่
วันอาทิตย์ที่ 13 มีนาคม 2565
ยะลาชุบชีวิต “ต้าสวุ่ยต้อ” จากอุโมงค์หลบภัย สู่แหล่งท่องเที่ยวแห่งใหม่
.....
กรมป่าไม้ และ ศอ.บต. ดําเนินโครงการพัฒนาแหล่งท่องเที่ยวเชิงนิเวศและประวัติศาสตร์ อุโมงค์ใหญ่ “ต้าสวุ่ยต้อ” ป่าสงวนแห่งชาติ อ.เบตง จ.ยะลา ให้เป็นแหล่งท่องเที่ยวแห่งใหม่ของจังหวัดชายแดนภาคใต้ เป็นแหล่งเรียนรู้ทางประวัติศาสตร์แก่คนรุ่นหลังและนักท่องเที่ยวที่สนใจ เริ่มดําเนินการตั้งแต่ ต.ค. 64 - ก.ย. 67 โดยจะเสนอ พล.อ.ประยุทธ์ จันทร์โอชา นายกรัฐมนตรี และ รมว.กห. เพื่อทราบ ในพิธีเปิดเที่ยวบินปฐมฤกษ์ ดอนเมือง - เบตง วันจันทร์ที่ 14 มี.ค. 65
.
อุโมงค์ใหญ่ “ต้าสวุ่ยต้อ” ขุดด้วยแรงคนและใช้งานในสมัยการสู้รบระหว่างพรรคคอมมิวนิสต์มลายากับรัฐบาลมาเลเซีย ช่วงปี พ.ศ. 2491 - 2532 เพื่อเป็นที่หลบภัยทางอากาศ มีการขุดเจาะหลายสิบอุโมงค์ทางเข้าออกหลายทางเชื่อมโยงถึงกันคล้ายใยแมงมุม มีห้องนอนและพื้นที่ปฏิบัติการ เช่น สถานีวิทยุ ห้องเก็บเสบียง ฯลฯ นับเป็นการก่อสร้างจากฝีมือมนุษย์ที่ชาญฉลาด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.แรงงาน เตือนนายจ้างก่อสร้างระวังอุบัติเหตุ สั่งคุมเข้มให้ปฏิบัติตามกฎหมายความปลอดภัย
วันอังคารที่ 18 มกราคม 2565
รมว.แรงงาน เตือนนายจ้างก่อสร้างระวังอุบัติเหตุ สั่งคุมเข้มให้ปฏิบัติตามกฎหมายความปลอดภัย
รัฐมนตรีว่าการกระทรวงแรงงานห่วงการเกิดอุบัติเหตุความไม่ปลอดภัยในการทํางานเกี่ยวกับงานก่อสร้าง เตือนนายจ้างเพิ่มความระมัดระวัง สั่ง กสร. คุมเข้มให้ปฏิบัติตามพระราชบัญญัติความปลอดภัยฯ อย่างเคร่งครัด หากพบฝ่าฝืนดําเนินคดีทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ปัจจุบันมีการก่อสร้างอาคารที่พักอาศัย ศูนย์การค้า อาคารสํานักงาน รวมถึงระบบสาธารณูปโภคต่างๆ เป็นจํานวนมากในหลายพื้นที่ของประเทศ โดยงานก่อสร้างนั้นเป็นลักษณะงานที่มีความเสี่ยงในเรื่องความไม่ปลอดภัยต่อการปฏิบัติงานของลูกจ้าง และมีความเป็นอันตรายสูงซึ่งอาจก่อให้เกิดอุบัติเหตุร้ายแรง เช่น จากเครื่องจักรที่ใช้ในงานก่อสร้าง หรือจากงานขุดหรือเจาะทําให้ดินสไลด์ พังทลาย เป็นต้นพลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน ได้ให้ความห่วงใยต่อนายจ้าง ลูกจ้าง ในเรื่องความปลอดภัยในการทํางานจากงานก่อสร้าง ดังนั้น กระทรวงแรงงานจึงสั่งการให้กรมสวัสดิการและคุ้มครองแรงงานดูแลเรื่องความปลอดภัยในการทํางานของกิจการประเภทก่อสร้าง เพื่อสร้างความรู้ความเข้าใจให้กับนายจ้างในการดําเนินมาตรการเชิงป้องกันและปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 รวมถึงกฎกระทรวงอื่นที่เกี่ยวข้อง ซึ่งเป็นมาตรฐานที่ออกตามมาตรา 8 แห่งพระราชบัญญัติความปลอดภัย อาชีวอนามัยและสภาพแวดล้อมในการทํางาน พ.ศ. 2554 เพื่อมุ่งหวังให้ทุกฝ่ายให้ความร่วมมือควบคุม และกํากับดูแลอย่างจริงจัง พร้อมย้ําหากนายจ้างผู้ใดฝ่าฝืนหรือไม่ปฏิบัติตามมาตรฐานที่กําหนดในกฎกระทรวงที่ออกตามมาตรา 8 ต้องระวางโทษจําคุกไม่เกินหนึ่งปี หรือปรับไม่เกิน 400,000 บาท หรือทั้งจําทั้งปรับ
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ในกรณีที่สถานประกอบกิจการเกิดอุบัติภัยร้ายแรงได้รับความเสียหายหรือต้องหยุดการผลิต เช่น เพลิงไหม้ ระเบิด สารเคมีรั่วไหล รวมถึงกรณีลูกจ้างเสียชีวิตให้นายจ้างแจ้งต่อพนักงานตรวจความปลอดภัยในพื้นที่ทราบทันที และต้องแจ้งแบบ สปร. 5 ตามประกาศกรมสวัสดิการและคุ้มครองแรงงาน เรื่อง กําหนดแบบแจ้งการเกิดอุบัติภัยร้ายแรง หรือในกรณีที่มีลูกจ้างประสบอันตรายหรือเจ็บป่วยเนื่องจากการทํางาน ตามกฎหมายว่าด้วยเงินทดแทน ให้ส่งสําเนาหนังสือแจ้งการประสบอันตรายหรือเจ็บป่วยที่แจ้งต่อสํานักงานประกันสังคมให้พนักงานตรวจความปลอดภัยในพื้นที่ทราบ หากพบว่านายจ้างไม่ดําเนินการดังกล่าวต้องระวางโทษปรับไม่เกิน 50,000 บาท ด้วย ทั้งนี้ กรมสวัสดิการและคุ้มครองแรงงานได้มอบหมายให้พนักงานตรวจความปลอดภัย เจ้าหน้าที่ความปลอดภัยในการทํางาน หรือผู้ที่เกี่ยวข้อง ตรวจสอบการปฏิบัติงานของลูกจ้างที่ทํางานเกี่ยวกับงานก่อสร้างให้อยู่ในสภาพที่ปลอดภัยจากความเสี่ยงและอุบัติเหตุที่อาจเกิดขึ้นจากงานก่อสร้าง พร้อมเน้นย้ําให้นายจ้างปฏิบัติตามกฎกระทรวงฯ เกี่ยวกับงานก่อสร้าง และเกี่ยวกับเครื่องจักร ปั้นจั่น และหม้อน้ํา อย่างเคร่งครัด หากนายจ้างและลูกจ้างมีข้อสงสัยสามารถสอบถามรายละเอียดเพิ่มเติมได้ที่ กลุ่มงานมาตรฐานวิศวกรรมความปลอดภัยในการทํางาน กองความปลอดภัยแรงงาน 0 2448 9128 - 39 ต่อ 303-305
รัฐบาลไทย-ข่าวทำเนียบรัฐบาล-“กอช. ชวนนักเรียน นักศึกษาผู้กู้ยืม กยศ. ฝึกทักษะชีวิตในการบริหารจัดการทางการเงิน”
วันจันทร์ที่ 25 เมษายน 2565
“กอช. ชวนนักเรียน นักศึกษาผู้กู้ยืม กยศ. ฝึกทักษะชีวิตในการบริหารจัดการทางการเงิน”
กอช. บูรณาการทํางานร่วมกับ กยศ. ส่งเสริมการออมแก่ผู้กู้ยืม กยศ. ให้ตระหนักถึงการวางแผนทางการเงินและบริหารจัดการเงินให้เกิดประโยชน์ไว้ใช้ในอนาคต โดยการออมเงินกับ กอช. ขั้นต่ําครั้งละ 50 บาท เป็นทางเลือกในการนับชั่วโมงจิตสาธารณะ 1 ชั่วโมงต่อเดือน
กองทุนการออมแห่งชาติ (กอช.) บูรณาการทํางานร่วมกับกองทุนเงินให้กู้ยืมเพื่อการศึกษา (กยศ.) ส่งเสริมการออมแก่ผู้กู้ยืม กยศ. ให้ตระหนักถึงการวางแผนทางการเงินและบริหารจัดการเงินให้เกิดประโยชน์ไว้ใช้ในอนาคต โดยการออมเงินกับ กอช. ขั้นต่ําครั้งละ 50 บาท เป็นทางเลือกในการนับชั่วโมงจิตสาธารณะ 1 ชั่วโมงต่อเดือน สําหรับผู้ที่สนใจตรวจสอบสิทธิ์ก่อนการสมัครได้ที่ แอปพลิเคชัน กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กองทุนการออมแห่งชาติ (กอช.) บูรณาการทํางานร่วมกับกองทุนเงินให้กู้ยืมเพื่อการศึกษา (กยศ.) ส่งเสริมการออมเงินกับ กอช. ไว้ใช้ในอนาคต เพื่อสร้างความตระหนักถึงการวางแผนทางการเงิน บริหารจัดการเงินของตนเองตั้งแต่วัยเรียน โดยเฉพาะกลุ่มนักเรียน นิสิต นักศึกษา ผู้กู้ยืมที่อยู่ระหว่างการศึกษา สมัครเป็นสมาชิก กอช. ขั้นต่ําครั้งละ 50 บาท สูงสุด 13,200 บาทต่อปี พร้อมรับเงินสมทบเพิ่มจากรัฐตามช่วงอายุ สูงสุด 1,200 บาทต่อปี ซึ่งการออมสามารถออมได้เดือนละ 1 ครั้ง และเป็นทางเลือกหนึ่งที่สามารถสะสมชั่วโมงจิตสาธารณะได้ 1 ชั่วโมงต่อเดือน สําหรับผู้ที่สนใจตรวจสอบสิทธิ์และคุณสมบัติ สมัครสมาชิกหรือส่งเงินออมสะสมได้ที่แอปพลิเคชัน กอช. หรือระบบบริการอิเล็กทรอนิกส์ (e-Service) กอช. กรอกรหัสโครงการว่า “กยศ.” และนําส่งเงินออมสะสมตามจํานวน
ทั้งนี้ กอช. จัดกิจกรรมร่วมส่งเสริมการออม เพื่อให้เข้ากับสื่อโซเชียลมีเดียในปัจจุบัน เชิญชวน ผู้ที่สนใจส่งผลงานเข้าประกวดคลิปวิดีโอ ผ่านแพลตฟอร์ม TikTok ในหัวข้อ “กอช. คืออะไร” ชิงเงินรางวัล จํานวน 3,000 บาทต่อสัปดาห์ ซึ่งหัวข้อการประกวดมีทั้งหมด 6 หัวข้อ หัวข้อละ 4 สัปดาห์ แจกรางวัล ทุกสัปดาห์ ตั้งแต่วันนี้ เป็นต้นไป ผู้สนใจสามารถดูรายละเอียดได้ที่เฟซบุ๊ก กอช. หรือ เว็บไซต์ กอช. สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-เกินเป้า! การค้าชายแดน 10 เดือนแรกปี 64 มูลค่ากว่า 8.6 แสนล้านบาท รัฐบาลพร้อมผลักดันต่อเนื่อง ฟื้นฟูเศรษฐกิจชายแดน
วันศุกร์ที่ 31 ธันวาคม 2564
เกินเป้า! การค้าชายแดน 10 เดือนแรกปี 64 มูลค่ากว่า 8.6 แสนล้านบาท รัฐบาลพร้อมผลักดันต่อเนื่อง ฟื้นฟูเศรษฐกิจชายแดน
.....
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า กระทรวงพาณิชย์และหน่วยงานที่เกี่ยวข้อง สามารถผลักดันการค้าชายแดนและการค้าผ่านแดนได้เกินกว่าเป้าที่ตั้งไว้
.
นับตั้งแต่เดือนม.ค. - ต.ค. 2564 (10 เดือน) พบว่า มีมูลค่ากว่า 8.6 แสนล้านบาท ซึ่งสูงกว่าเป้าที่ตั้งไว้ คือโตขึ้นไม่น้อยกว่า 6% หรือประมาณ 7.8 แสนล้านบาท
.
ปัจจัยสําคัญที่ส่งผลให้เศรษฐกิจการค้าชายแดนโตขึ้น มาจาก 3 แนวทางที่รัฐบาลได้วางไว้ ประกอบด้วย
.
1.ส่งเสริมการอํานวยความสะดวกทางการค้าในประเทศ และการเชื่อมโยงกับ ASEAN Single Window (ASW), การก่อสร้างถนนเชื่อมโยงด่านสะเดาแห่งใหม่กับด่านบูกิตกายูฮิตัมของมาเลเซีย และการพัฒนาสถานีขนส่งสินค้าจังหวัดชายแดนทั้ง 9 แห่ง
.
2.เร่งรัดการเปิดใช้พื้นที่ควบคุมร่วมกัน (Common Control Area: CCA) ระหว่างไทย - ลาว, การเจรจาจัดทําร่างความตกลงว่าด้วยกรรมสิทธิ์ การใช้ การบริหาร การบํารุงรักษาสะพานมิตรภาพไทย - กัมพูชา และร่างบันทึกความเข้าใจว่าด้วยการขนส่งผู้โดยสารทางถนนข้ามพรมแดนไทย - มาเลเซีย
.
3.พัฒนาการเชื่อมโยงการค้าผ่านแดนไปประเทศที่สาม ที่มีทั้งเชื่อมโยงเส้นทางการค้าไปจีนและอินเดีย ล่าสุด ได้แก้ไขปัญหาการจราจรติดขัดและการขนส่งผลไม้ไปจีน ณ ด่านโหย่วอี้กวน จนสําเร็จ รวมทั้งการประชุมเจรจาเห็นชอบร่างความตกลงยานยนต์ระหว่างอินเดีย เมียนมา และไทยร่วมกัน
.
ทั้งนี้ หากการแพร่ระบาดของโรคโควิด-19 อยู่ในระดับไม่น่ากังวล คาดว่าระยะต่อไป ศบค. จะสามารถพิจารณาเปิดด่านการค้าเพิ่มเติมได้
.
อ่านเพิ่มเติม คลิกhttps://www.thaigov.go.th/news/contents/details/50002
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ รับทราบข้อกังวล "ภาษีคริปโตฯ" มอบกรมสรรพากรชี้แจงแนวทาง "การคิดภาษี - ยื่นภาษี" ให้ชัดเจน
วันจันทร์ที่ 10 มกราคม 2565
นายกฯ รับทราบข้อกังวล "ภาษีคริปโตฯ" มอบกรมสรรพากรชี้แจงแนวทาง "การคิดภาษี - ยื่นภาษี" ให้ชัดเจน
.....
กรณีกรมสรรพากรได้กําหนดให้ผู้ที่มีกําไรจากการขายสินทรัพย์ดิจิทัลต้องยื่นแบบเสียภาษี (การเสียภาษีคริปโตเคอเรนซี) อาจจะสร้างอุปสรรคต่อการพัฒนาตลาดการเงินสมัยใหม่ รวมทั้งไม่เอื้อให้สตาร์ทอัพกลุ่มฟินเทคเข้ามาลงทุนในประเทศไทย
.
จากปัญหาดังกล่าว นายกรัฐมนตรีได้รับทราบถึงข้อกังวลของหลายฝ่ายแล้ว และได้มอบหมายให้กรมสรรพากร กระทรวงการคลังดําเนินการชี้แจงให้เกิดความชัดเจนต่อไป
.
ทั้งนี้ รัฐบาลได้ติดตามการเติบโตของตลาดสินทรัพย์ดิจิทัลมาโดยตลอด และไม่ปฏิเสธการพัฒนาตลาดสินทรัพย์ดิจิทัล มุ่งหวังให้ผู้ลงทุนมีความเข้าใจ รู้เท่าทันในระดับที่มากและกว้างขวางพอ
.
พร้อมวางเกณฑ์การกํากับที่ดีและมีนโยบายการสนับสนุนด้านต่าง ๆ รวมถึงเรื่องของภาษีไปพร้อมกัน เพื่อเป็นประโยชน์ต่อระบบเศรษฐกิจสูงสุด
.
อ่านเพิ่มเติม คลิกhttps://www.thaigov.go.th/news/contents/details/50366
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.อนุมัติให้ กฟผ. ก่อสร้างโรงไฟฟ้าแม่เมาะทดแทนเครื่องที่ถูกปลด 4.74 หมื่นล้าน
วันอังคารที่ 24 พฤษภาคม 2565
ครม.อนุมัติให้ กฟผ. ก่อสร้างโรงไฟฟ้าแม่เมาะทดแทนเครื่องที่ถูกปลด 4.74 หมื่นล้าน
ครม.อนุมัติให้ กฟผ. ก่อสร้างโรงไฟฟ้าแม่เมาะทดแทนเครื่องที่ถูกปลด 4.74 หมื่นล้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 พฤษภาคม 2565 ว่า ครม.เห็นชอบให้การไฟฟ้าฝ่ายผลิตแห่งประเทศไทย (กฟผ.) ดําเนินการก่อสร้างและติดตั้งโรงไฟฟ้าแม่เมาะทดแทน เครื่องที่ 8-9 ซึ่งจะถูกปลดออกจากระบบไฟฟ้าในปี 2565 และปี 2568 โดยมีขนาดกําลังการผลิตไฟฟ้าตามสัญญา 600 เมกะวัตต์ พร้อมระบบส่งไฟฟ้า วงเงินโครงการรวม 47,470 ล้านบาท เพื่อให้เกิดความมั่นคงในการผลิตกระแสไฟฟ้าในพื้นที่ภาคเหนือ ทั้งนี้ วงเงินโครงการให้ใช้งบประมาณจากแหล่งรายได้ของ กฟผ. เป็นอันดับแรก หากจําเป็นต้องใช้เงินกู้ กระทรวงการคลังจะจัดหาแหล่งเงินกู้ให้ตามความเหมาะสม โดยกระทรวงการคลังจะไม่ค้ําประกัน
โครงการก่อสร้างโรงไฟฟ้าแม่เมาะทดแทน เครื่องที่ 8-9 ตั้งอยู่ภายในโรงไฟฟ้าแม่เมาะ อําเภอแม่เมาะ จังหวัดลําปาง ใช้พื้นที่ก่อสร้างประมาณ 145 ไร่ ซึ่งอยู่ในขอบเขตพื้นที่ของ กฟผ. ที่ได้รับอนุญาตให้ใช้ประโยชน์จากกรมป่าไม้จนถึงวันที่ 31 มกราคม 2593 มีระยะเวลาในการก่อสร้างประมาณ 48 เดือน โรงไฟฟ้าแห่งนี้ มีกําหนดจ่ายไฟฟ้าเชิงพาณิชย์ในปี 2569 และมีประสิทธิภาพเฉลี่ยตลอดอายุการเดินเครื่อง 25 ปี
นางสาวรัชดากล่าวด้วยว่า โครงการจะไม่กระทบต่อเป้าหมายการปลดปล่อยคาร์บอนเป็นศูนย์ ภายในปี ค.ศ.2070 ของรัฐบาล เนื่องจากโรงไฟฟ้าแห่งนี้มีการนําเทคโนโลยีที่ทันสมัยมาใช้ เช่น เครื่องผลิตไอน้ําแรงดันเหนือวิกฤต (Ultra – Supercritical) สามารถผลิตไอน้ําได้ดีขึ้นและเพิ่มประสิทธิภาพการเผาไหม้มากขึ้น ทําให้ปริมาณการใช้ถ่านหินลดลงและมีประสิทธิภาพการผลิตไฟฟ้าดีขึ้น นอกจากนี้ ยังได้มีการติดตั้งระบบควบคุมการปล่อยมลพิษทางอากาศจากโรงไฟฟ้าให้อยู่ในค่ามาตรฐาน ได้แก่ ระบบดักจับฝุ่นและขี้เถ้าลอย (TSP) ระบบกําจัดซัลเฟอร์ไดออกไซด์ (SO2) และระบบควบคุมก๊าซออกไซด์ของไนโตรเจน (NOX) ทั้งนี้ โครงการมีความคุ้มค่าในการลงทุนและให้ผลตอบแทนการลงทุน ในอัตราที่เหมาะสมในราคาขายไฟฟ้าเฉลี่ยที่ไม่สูงกว่าผู้ผลิตไฟฟ้าเอกชนรายใหญ่ที่ใช้ถ่านลิกไนต์เป็นเชื้อเพลิง โดยมีผลตอบแทนทางเศรษฐศาสตร์และการเงิน ดังนี้ อัตราผลตอบแทนทางการเงิน (IRR) ร้อยละ 5.876 มูลค่าปัจจุบันของผลประโยชน์สุทธิ ( NPV) 119 ล้านบาท อัตราผลตอบแทนการลงทุนทางเศรษฐศาสตร์ (EIRR) ร้อยละ 6.99 มูลค่าปัจจุบัน 5,928 ล้านบาท มีระยะเวลาคืนทุน 16 ปี
รัฐบาลไทย-ข่าวทำเนียบรัฐบาล-โฆษกรัฐบาลแจง พรรคร่วมรัฐบาลพร้อมสนับสนุนรัฐบาลต่อไป มั่นใจอยู่ครบเทอม เผย นายกฯ ขอให้ทุกพรรคช่วยกันทำงานเพื่อแก้ปัญหาความเดือดร้อนให้ประชาชน
วันเสาร์ที่ 19 มีนาคม 2565
โฆษกรัฐบาลแจง พรรคร่วมรัฐบาลพร้อมสนับสนุนรัฐบาลต่อไป มั่นใจอยู่ครบเทอม เผย นายกฯ ขอให้ทุกพรรคช่วยกันทํางานเพื่อแก้ปัญหาความเดือดร้อนให้ประชาชน
สวนเพื่อไทย นายกฯ เข้าใจการเมืองดี ลุยทํางานลูกเดียวโดยไม่สนเกมการเมือง เหน็บ ไม่เข้าใจเรื่องเดียว คือคิดว่าฝ่ายค้านจะทําหน้าที่ตัวเองเพื่อประโยชน์ประชาชนมากกว่าผลประโยชน์ตัวเอง
วันนี้(19มี.ค.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าการรับประทานอาหารเย็นของพรรคร่วมรัฐบาลที่สโมสรราชพฤกษ์กรุงเทพฯเมื่อวันที่17มี.ค.ที่ผานมาโดยพรรคเล็กมาร่วมรับประทานอาหารกับพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมนั้นบรรยากาศเป็นไปด้วยดีได้มีการหารือถึงแนวทางการทํางานในเรื่องต่างๆด้วยกันโดยพรรคเล็กยังมีการเสนอแนวทางการแก้ไขปัญหาต่างๆให้กับรัฐบาลอีกด้วยซึ่งสิ่งไหนที่เป็นประโยชน์และสามารถดําเนินการได้ตามกฎหมายรัฐบาลก็ยินดีรับฟังด้วยความจริงใจทั้งนี้ท่านนายกฯได้กล่าวขอบคุณพรรคร่วมรัฐบาลทุกพรรคไม่ว่าจะเป็นพรรคขนาดใหญ่ขนาดกลางหรือขนาดเล็กด้วยเพราะทุกพรรคถือเป็นพรรคร่วมรัฐบาลเท่าเทียมกันมาจากการเลือกตั้งของประชาชนเหมือนกันรวมทั้งได้ขอให้พรรคร่วมรัฐบาลทุกพรรคช่วยกันทํางานเพื่อแก้ไขปัญหาความเดือดร้อนให้กับประชาชนอีกด้วย
“การรับประทานอาหารร่วมกันของพรรคร่วมรัฐบาลนั้นถือเป็นเรื่องปกติของคนที่ต้องทํางานร่วมกันไม่ได้มีวาระอะไรเป็นพิเศษและบรรยากาศก็เป็นไปด้วยดีซึ่งพรรคร่วมรัฐบาลทุกพรรคยืนยันตรงกันว่าพร้อมที่จะสนับสนุนรัฐบาลอย่างเต็มที่ต่อไปดังนั้นมั่นใจว่ารัฐบาลจะบริหารประเทศเพื่อแก้ปัญหาความเดือดร้อนให้กับประชาชนจนครบเทอมอย่างแน่นอน”โฆษกรัฐบาลกล่าว
ส่วนกรณีที่นายประเสริฐจันทรรวงทองเลขาธิการพรรคเพื่อไทยระบุว่าเชื่อว่ารัฐบาลยังไม่เป็นเอกภาพนายกฯยังไม่รู้จักการเมืองดีพอนั้นนายธนกรกล่าวว่าเป็นความฝันของฝ่ายค้านอยู่แล้วที่ต้องการให้เกิดความสั่นคลอนในรัฐบาลโดยไม่สนว่าประชาชนกําลังรอให้รัฐบาลเข้าไปช่วยแก้ปัญหายืนยันว่าวันนี้รัฐบาลมีความเป็นเอกภาพสัมพันธ์เหนียวแน่นทั้งนี้นายกฯเข้าใจการเมืองเป็นอย่างดีจึงเด็ดขาดกับการทุจริตออกมาตรการต่างๆเพื่อช่วยเหลือประชาชนตั้งแต่ฐานรากของประเทศอย่างไรก็ตามหากไม่เข้าใจการเมืองก็คงมีอยู่เรื่องเดียวคือการที่เข้าใจว่าฝ่ายค้านจะทําหน้าที่ของตัวเองเพื่อประโยชน์ของประชาชนมากกว่าผลประโยชน์ของตัวเองแต่กลับเข้าใจผิดเพราะวันๆจ้องแต่จะดิสเครดิตรัฐบาลเพื่อหวังให้ตัวเองได้มีโอกาสกลับมาเป็นรัฐบาลหรือเข้าใจว่าฝ่ายค้านคือผู้แทนของประชาชนที่เข้าไปทําหน้าที่ในสภาฯแต่ในความเป็นจริงกลับออกไปผสมโรงเล่นแต่เกมการเมืองจนไม่สนใจภาพลักษณ์ของสภาฯทางที่ดีถ้าพรรคเพื่อไทยเอาเวลาในแต่ละวันที่จ้องแต่จะคอยเสียดสีดิสเครดิตรัฐบาลรายวันไปช่วยแก้ปัญหาความเดือดร้อนให้กับประชาชนบ้างก็คงจะดีล้างข้อครหารัฐมนตรีทุจริตจนต้องติดคุกไม่รู้กี่คนในสายตาของประชาชนให้ได้เสียก่อนเชื่อว่าจะสร้างประโยชน์ให้กับประชาชนได้มากกว่า
—————-
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบผู้บัญชาการเรือนจำทั่วประเทศ ต้องมีสต๊อกยาฟ้าทะลายโจร 50 เม็ดต่อคน ภายในเดือนสิงหาคม หวังกลางเดือนนี้ผู้ติดเชื้อในคุกลดลง
วันจันทร์ที่ 9 สิงหาคม 2564
รัฐมนตรีว่าการกระทรวงยุติธรรม มอบผู้บัญชาการเรือนจําทั่วประเทศ ต้องมีสต๊อกยาฟ้าทะลายโจร 50 เม็ดต่อคน ภายในเดือนสิงหาคม หวังกลางเดือนนี้ผู้ติดเชื้อในคุกลดลง
รัฐมนตรีว่าการกระทรวงยุติธรรม มอบผู้บัญชาการเรือนจําทั่วประเทศ ต้องมีสต๊อกยาฟ้าทะลายโจร 50 เม็ดต่อคน ภายในเดือนสิงหาคม ย้ําต้องรู้วิธีการใช้ให้ยารักษาผู้ต้องขังติดโควิดอย่างรวดเร็ว หวังกลางเดือนนี้ผู้ติดเชื้อในคุกลดลง
เมื่อเวลา 11.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผ่านระบบวีดีโอคอนเฟอเร็นซ์ ร่วมกับ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ พร้อมด้วยผู้บริหารและผู้บัญชาการเรือนจําทั่วประเทศ เพื่อติดตามสถานการณ์โควิด-19 ในเรือนจํา
นายสมศักดิ์ กล่าวว่า ตนต้องขอบคุณทุกท่านที่เอาจริงเอาจังจนผู้ติดเชื้อลดลงมา แต่ตนอยากให้ลดลงอีกเรื่อยๆ และต้องปฏิบัติตามมาตรการต่างๆ อย่างเข้มงวด ในส่วนของการรักษาผู้ต้องขังที่ติดเชื้อโควิด ขณะนี้เราได้สั่งแคปซูลฟ้าทะลายโจร 100,000 กระปุก แต่ของยังมาไม่ครบจํานวน เพราะการผลิตไม่เพียงพอต่อความต้องการของประชาชนที่มีความต้องการทั่วประเทศ ดังนั้นเราต้องมีการปรับแผนปรับตัว ให้ผู้ต้องขังเข้าถึงยารักษา ผบ.เรือนจําทุกเรือนจําขอให้จัดหา แบบบดราคาเม็ดละประมาณ 1 บาท ทําอย่างไรให้มีเพียงพอ ตนจึงอยากให้ ผบ.เรือนจําช่วยตัวเอง โดยการปลูกและผลิต และขอให้ ผบ.เรือนจําทุกแห่ง คํานวณจํานวนของฟ้าทะลายโจรแคปซูล จะต้องมีสํารองประมาณคนละ 50 แคปซูลต่อผู้ต้องขัง 1 คน หากมีผู้ต้องขัง 1,000 คน ต้องมี 50,000 แคปซูล ไว้เป็นสต๊อกสํารอง ภายในสิ้นเดือน ส.ค. นี้ต้องมี เราจะต้องทําอย่างไรให้มี ซึ่งบางเรือนจํามีการสต็อกของไว้เรียบร้อยแล้ว ซึ่งเรื่องนี้เป็นความปลอดภัยและจะทําให้ผู้ติดเชื้อภายในเรือนจําไม่เพิ่มขึ้น
นายสมศักดิ์ กล่าวอีกว่า การมีสต๊อกสํารอง 50 แคปซูลต่อคน จะเป็นแบบบดก็ได้ แต่ต้องมี นี่คือวิธีการทํางาน ทุกคนต้องใช้วิจารณญาณให้ถูก และการให้ยาต้องรวดเร็ว ซึ่งหากใช้การตรวจ PCR จะตกหัวละ 2,000 บาท แต่หากใช้ยาฟ้าทะลายโจรจะแค่ไม่กี่บาท ดังนั้น ผบ.เรือนจําทุกเรือนจําต้องจัดหาเตรียมพร้อมไว้ และต้องศึกษาด้วยว่าจะต้องใช้อย่างไร แต่ละกระปุกมีสารแอนโดรกาฟลอไรด์เท่าไร และในการประชุมครั้งต่อไปจะสุ่มถาม เพราะหากเราไม่รู้เราจะใช้ไม่ถูกและจะรักษาไม่ได้ นอกจากนี้ตนต้องการให้ข้าราชการของกระทรวงยุติธรรมที่เดินเข้าออกเรือนจํา ต้องมีสเปรย์แอลกอฮอล์ติดตัวไว้พ่นฆ่าเชื้อตลอดเวลา เพื่อลดการติดเชื้อ สุดท้ายตนขอขอบคุณทุกท่าน ขณะนี้เราเข้าสู่การปฏิบัติที่แท้จริง เชื่อว่ากลางเดือนนี้ยอดผู้ติดเชื้อในเรือนจําจะลดลง
รัฐบาลไทย-ข่าวทำเนียบรัฐบาล-นางจตุพร เนียมสุข ผู้ช่วยปลัดกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 60
วันศุกร์ที่ 19 สิงหาคม 2565
นางจตุพร เนียมสุข ผู้ช่วยปลัดกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 60
...
นางจตุพร เนียมสุข ผู้ช่วยปลัดกระทรวงคมนาคม เป็นประธานพิธีปิดและมอบประกาศนียบัตรแก่ผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 60 ในวันที่ 19 สิงหาคม 2565 ณ ห้องประชุมภานุมาศ ชั้น 10 โรงแรมรอยัล ริเวอร์ กรุงเทพมหานคร
นางจตุพร เนียมสุข กล่าวว่า ขอแสดงความยินดีกับข้าราชการทุกคนที่ผ่านการประเมิน และได้รับวุฒิบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 60 ทั้ง 80 คน นับเป็นโอกาสอันดี ที่ทุกคนได้มีโอกาสได้เข้ารับการฝึกอบรมหลักสูตรนี้ เนื่องจากโครงการดังกล่าวจะเป็นประโยชน์กับตนเอง และหน่วยงานต้นสังกัดในการส่งเสริมการทํางานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม อันก่อให้เกิดการเรียนรู้ที่จะอยู่ร่วมกัน การแลกเปลี่ยนความคิดเห็น เรียนรู้จากประสบการณ์ มีความพร้อมที่จะเติบโตสู่การเป็นข้าราชการที่ดี และก้าวสู่โลกของการปฏิบัติราชการ ทั้งนี้ จงตระหนักไว้เสมอว่า การเป็นข้าราชการที่ดี คือศักดิ์ศรีของตัวท่านเอง จะนํามาซึ่ง “ความน่าเชื่อถือ และความไว้วางใจจากประชาชน” เจตนารมณ์และเป้าหมายที่สําคัญในการปฏิบัติราชการ คือ ข้าราชการ ต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้ อย่างเป็นรูปธรรม และขอให้ผู้เข้ารับการฝึกอบรมได้นําความรู้และประสบการณ์ที่ได้จากหลักสูตรนี้ไปประยุกต์ใช้กับการทํางานและชีวิตส่วนตัว อันจะเป็นการนําพากระทรวงคมนาคมไปสู่ความเข้มแข็งอย่างยั่งยืน และเป็นกําลังสําคัญของการพัฒนาประเทศในอนาคตต่อไป
โครงการฝึกอบรมหลักสูตร “ฉันคือ...ข้าราชการที่ดี” รุ่นที่ 60 มีข้าราชการบรรจุใหม่จากส่วนราชการในสังกัดกระทรวงคมนาคมเข้าร่วมโครงการ จํานวน 80 คน จัดขึ้นระหว่างวันที่ 15 - 19 สิงหาคม 2565 ซึ่งเป็นไปตามแนวทางและวัตถุประสงค์ที่สํานักงาน ก.พ. กําหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการ ส่งเสริมคุณธรรมและจริยธรรม สร้างสายสัมพันธ์ที่ดี และแลกเปลี่ยนความคิดเห็นซึ่งกันและกัน ซึ่งทําให้ผู้เข้ารับการอบรมเกิดกระบวนการเรียนรู้ สามารถปรับตัวในการอยู่ร่วมกันและการทํางานเป็นทีมได้อย่างดี เพื่อนํามาปรับใช้ในการปฏิบัติงานจริง
รัฐบาลไทย-ข่าวทำเนียบรัฐบาล-PM instructs BOI to quickly implement relief measures for SMEs
วันพุธที่ 8 กันยายน 2564
PM instructs BOI to quickly implement relief measures for SMEs
PM instructs BOI to quickly implement relief measures for SMEs
September 6, 2021, t 0930hrs, at PMOC Room, Thai Khu Fah Building, Government House, Prime Minister and Defense Minister Gen. Prayut Chan-o-cha chaired the 3/2021 virtual meeting of the Board of Investment (BOI). Participating in the meeting were Deputy Prime Minister and Energy Minister Supattanapong Punmeechaow, Finance Minister Arkhom Termpittayapaisith, and other concerned officials. Government Spokesperson Thanakorn Wangboonkongchana disclosed gist of the meeting as follows:
According to the Prime Minister, the Government strives to help out SMEs and business sector through BOI’s investment privileges and measures, which should be implemented as soon as possible as no one knows when the COVID-19 pandemic would subside. The measures to be implemented must be result-based, transparent, fair, and accountable. What must be focused is to ensure there is no more layoff, and to increase worker engagement with machinery. The Prime Minister emphasized that everyone moves forward together. Not only must we vie for Human Development 4.0 and Industry 4.0, but also for Mentality 4.0 in order to move ahead.
The meeting has made approval to the following issues:
1. Approved measures to mitigate the impact of the COVID-19 pandemic and to support domestic development of vaccines and medicines through extension of the period allowed to obtain international certification or other equivalent standards, and permission to temporarily halt business operation for more than two months
2. Approved investment measures for sustainable environmental management
3. Approved capacity enhancement of battery electric vehicle, battery electric tricycle and battery electric bus manufacturing businesses, and investment promotion for electric bicycle, or e-bike manufacturers
The meeting also granted investment promotion to Glow Energy Public Company Limited for electricity and steam production expansion using the cogeneration system, with the total investment value of 6.046 billion Baht (excluding land and working capital worth 5.568 billion Baht). The location is at the Map Ta Phut Industrial Estate in Rayong province.
Investment promotion overview for the first six months of 2021 was also acknowledged at the meeting, with the number of projects up by 14%. Out of 801 investment promotion applications, 232 (29%) are in the Eastern Economic Corridor (EEC). Investment funds rose by 158%, totaling 386.2 billion Baht. Out of the total investment funds, 126.64 billion Baht (33%) is invested in the EEC.